Hogy megértsük az éghajlatváltozást,
gondoljunk a Tetrisz játékra.
A Föld évmilliókig ilyen játékot játszott, csak szén kockákkal.
A kockák a légkörbe szén-dioxid gázként kerülnek,
amelyet vulkánok, pusztuló növényi anyagok,
lélegző élőlények
és a tengerfelszín bocsát ki.
A légkörből pedig
vagy a növényi fotoszintézis során távoznak,
vagy az óceán nyeli el őket,
vagy a talajban, üledékben tárolódnak el.
Ennek a Tetrisz játéknak szénciklus a neve,
és ez a földi élet motorja.
Mi köze ennek az éghajlathoz?
A levegőben
a fel nem használt szén-dioxid
visszatartja a nap hőjének egy részét,
ami egyébként a világűrbe távozna.
Ezért hívjuk a szén-dioxidot üvegházhatású gáznak .
Ez egy meleg takarót képez,
ami üvegházhatásként ismert.
Ez akadályozza meg, hogy a Föld a Marshoz hasonlóan lehűljön.
Minél több szén-dioxid kocka vár a légkörben az eltávolításra
a Föld annál melegebb lesz.
Bár a légkörben lévő szén mennyisége
a jégkorszakok és aszteroid becsapódások során változott,
az elmúlt 8000 évben
az általunk ismert éghajlat stabilizálódott.
Így az emberi civilizáció fejlődni tudott.
Ám kb. 200 éve elkezdtük
a talajban tárolt régi szén bányászatát.
Ezek a fosszilis tüzelőanyagok, a szén, az olaj és a földgáz
olyan növényeknek, állatoknak az eltemetett maradványaiból keletkeztek,
amelyek jóval az ember kifejlődése előtt éltek.
A bennük tárolt energia alkalmas volt
gyáraink, autóink és erőműink működtetésére.
Ezeknek az anyagoknak az elégetésével,
azonban új szén kockákat juttatunk a Föld Tetrisz játékába.
Ezzel egyidőben a mezőgazdaság érdekében kivágtuk az erdőket,
csökkentve ezzel a Föld képességét arra, hogy eltávolítsa a kockákat.
1750 óta a légköri szén-dioxid mennyisége
40%-kal nőtt,
és az emelkedés nem lassul.
A Tetriszhez hasonlóan, minél több kocka halmozódik fel,
annál nehezebb a stabilitást visszaállítani.
A légkörben lévő szén-dioxid többlet
fokozza az üvegházhatást az által,
hogy több meleg reked a földfelszínen.
és a sarki jégtakarók olvadását okozza.
Ezek minél inkább megolvadnak, annál kevésbé tükrözik vissza a napfényt,
így az óceánok még gyorsabban melegednek.
A tengerszint emelkedik,
a partmenti településeket árvizek fenyegetik,
a természetes ökoszisztéma felborul,
és az időjárás idővel még szélsőségesebb lesz.
Az éghajlatváltozás különböző hatással lehet
a különböző emberekre és helyekre.
Ám végül a játékban mindannyian megakadunk.
De a Tetrisztől eltérően
nem lesz új esélyünk próbálkozni.